Johannes, Dei gratia Francorum rex, notum facimus universis tam presentibus quam futuris, nos infra scriptas vidisse litteras, formam quæ sequitur continentes, etc. § Nous Hugues, dux de Bergonne..... (Voir n° CCXVII, page 481.) § Nos autem homines nostros et habitatores dicte ville nostre de Rovra, quorum supplicationem benigniter accipimus, in hac parte volentes in nostro jocundo adventu ad ducatum Burgundie, nobis nuper jure successorio deventum, prosequi favoribus gratiosis, ipsosque in suis justis usibus, privilegiis, libertatibus et franchisiis debite conservari, predictas litteras superscriptas, ac omnia et singula que in eisdem continentur, laudamus, ratificamus, approbamus, et de nostris auctoritate regia, certa scientia ac regie potestatis plenitudine, et de speciali gratia, ac in quantum homines et habitatores predicti, ac Maior, et scabini dicte ville de predictis usi hactenus fuerunt et utuntur, confirmamus tenore presentium litterarum, nostro et allieno in omnibus jure salvo. Quod ut firmum et stabile perpetuis temporibus perseveret, presentes litteras sigilli nostri impressione jussimus roborari. Datum apud Rovram, anno Domini millesimo trecentesimo sexagesimo primo, mense januarii. § Per Regem, J. MELLON.